חוק הרשויות המקומיות (מנהל יחידת הנוער ומועצת תלמידים ונוער)

{{ח:התחלה}}
{{ח:כותרת|חוק הרשויות המקומיות (מנהל יחידת הנוער ומועצת תלמידים ונוער), התשע״א–2011}}

{{ח:פתיח-התחלה}}
{{ח:מאגר|2000556}} {{ח:תיבה|ס״ח תשע״א, 799|חוק הרשויות המקומיות (מנהל יחידת הנוער ומועצת תלמידים ונוער)|https://fs.knesset.gov.il/18/law/18_lsr_301318.pdf}}; {{ח:תיבה|תשע״ח, 282|תיקון|https://fs.knesset.gov.il/20/law/20_lsr_491912.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ח}}
{{ח:ת}} בחוק זה –
{{ח:ת|סוג=הגדרה}} ”חוק לימוד חובה“ – {{ח:חיצוני|חוק לימוד חובה|חוק לימוד חובה, התש״ט–1949}};
{{ח:ת|סוג=הגדרה}} ”חינוך בלתי־פורמלי“ – חינוך לילדים ולנערים ברשות חינוך מקומית, מחוץ לשעות הפעילות של מוסד חינוך, הכולל חינוך חברתי, ערכי וקהילתי, ומיועד להשגת המטרות האמורות {{ח:חיצוני|חוק חינוך ממלכתי#סעיף 2|בסעיף 2 לחוק חינוך ממלכתי, התשי״ג–1953}};
{{ח:ת|סוג=הגדרה}} ”יחידת נוער ברשות חינוך מקומית“ – מינהל, אגף, מחלקה או כל גוף אחר ברשות חינוך מקומית המופקדים על ענייני החינוך הבלתי־פורמלי ברשות החינוך המקומית;
{{ח:ת|סוג=הגדרה}} ”ילד“, ”נער“, ”מוסד חינוך“ ו”רשות חינוך מקומית“ – כהגדרתם {{ח:חיצוני|חוק לימוד חובה|בחוק לימוד חובה}};
{{ח:ת|סוג=הגדרה}} ”מנהל יחידת הנוער“ – מי שמונה למנהל יחידת נוער ברשות חינוך מקומית כאמור {{ח:פנימי|סעיף 2|בסעיף 2}};
{{ח:ת|סוג=הגדרה}} ”רשות חינוך מקומית“ – {{ח:הערה|(נמחקה);}}
{{ח:ת|סוג=הגדרה}} ”השר“ – שר החינוך.

{{ח:סעיף|2|מינוי מנהל יחידת נוער ברשות חינוך מקומית}}
{{ח:תת|(א)}} בכל רשות חינוך מקומית ימונה מנהל יחידת נוער.
{{ח:תת|(ב)}} מנהל יחידת הנוער יהיה אחראי על החינוך הבלתי־פורמלי ברשות החינוך המקומית ועל קידומו.

{{ח:סעיף|3|תנאי העבודה של מנהל יחידת נוער|תיקון: תשע״ח}}
{{ח:תת|(א)}} מנהל יחידת נוער יהיה עובד רשות מקומית, ויחולו על מינויו ותנאי העסקתו ההוראות החלות על עובדי אותה רשות מקומית, אלא אם כן נקבעה בדין הוראה אחרת לעניין זה; מנהל יחידת הנוער יועסק בהיקף עבודה של משרה מלאה בניהול יחידת הנוער.
{{ח:תת|(ב)}} על אף האמור בסעיף קטן (א), רשות חינוך מקומית שבתחומה יש פחות מ־1,000 ילדים ונערים רשאית להעסיק מנהל יחידת נוער באחת מאלה:
{{ח:תתת|(1)}} בהיקף של חצי משרה לפחות בניהול יחידת הנוער;
{{ח:תתת|(2)}} בהיקף של שליש משרה לפחות בניהול יחידת הנוער, ובלבד שהוא מועסק ברשות במשרה מלאה וחלקה הנותר של המשרה מיועד לעבודה בתחומי חינוך, רווחה או פנאי.

{{ח:סעיף|4|כשירות}}
{{ח:תת|(א)}} לא ימונה ולא יכהן אדם כמנהל יחידת נוער, אלא אם כן התקיימו לגביו כל אלה:
{{ח:תתת|(1)}} הוא בגיר;
{{ח:תתת|(2)}} הוא אזרח ישראלי או תושב ישראל;
{{ח:תתת|(3)}} הוא עומד בתנאים בדבר השכלה אקדמית, הכשרה מקצועית, ניסיון מקצועי ועמידה בבחינות, כפי שקבע השר, באישור ועדת החינוך התרבות והספורט של הכנסת, ככל שקבע;
{{ח:תתת}} {{ח:הערה|פורסמו {{ח:חיצוני|תקנות הרשויות המקומיות (מנהל יחידת הנוער ומועצת תלמידים ונוער) (תנאים בדבר השכלה וניסיון למנהל יחידת נוער)|תקנות הרשויות המקומיות (מנהל יחידת הנוער ומועצת תלמידים ונוער) (תנאים בדבר השכלה וניסיון למנהל יחידת נוער), התשע״ב–2011}}.}}
{{ח:תתת|(4)}} הוא לא הורשע בישראל או מחוץ לישראל בעבירה פלילית שמפאת מהותה, חומרתה או נסיבותיה אין הוא ראוי לשמש כמנהל יחידת נוער ברשות חינוך מקומית.
{{ח:תת|(ב)}} לעניין מסירת מידע מהמרשם הפלילי לגבי הוראות סעיף קטן (א)(4), יחולו הוראות לפי {{ח:חיצוני|פקודת העיריות#סעיף 170|סעיף 170(ב1)(1) ו־(3) לפקודת העיריות}}, לעניין רשות חינוך מקומית, הן בתחומה של עירייה והן בתחומה של מועצה מקומית, בשינויים המחויבים.

{{ח:סעיף|5|מועצת תלמידים ונוער ברשות חינוך מקומית}}
{{ח:תת|(א)}} בכל רשות חינוך מקומית תוקם מועצת תלמידים ונוער (להלן – המועצה).
{{ח:תת|(ב)}} במועצה יהיו בין 15 ל־61 חברים, בהתאם לשיקול דעתו של מנהל יחידת הנוער באותה רשות חינוך מקומית.
{{ח:תת|(ג)}} המועצה תכלול נציגים ממוסדות חינוך, ממרכזים קהילתיים, מתנועות נוער, מארגוני נוער וכיוצא באלה, ובלבד שהם תלמידים או נערים המתגוררים בתחומה של אותה רשות חינוך מקומית.
{{ח:תת|(ד)}} נציגי המועצה ייבחרו בידי תלמידים ונערים המתגוררים בתחומה של רשות החינוך המקומית, אחת לשנה.
{{ח:תת|(ה)}} בסעיף זה, ”תלמיד“ – מי שלומד במוסד חינוך בכיתות ז׳ עד י״ב.

{{ח:סעיף|6|תפקידי המועצה}}
{{ח:תת|(א)}} המועצה רשאית לייעץ לגורמים שונים ברשות המקומית בעניינים הקשורים, במישרין או בעקיפין, בילדים ובנערים, ובכלל זה לראש הרשות המקומית, לסגנו, לוועדת החינוך, לוועדה לקידום מעמד הילד, למנהל מחלקת החינוך ולמנהל יחידת הנוער.
{{ח:תת|(ב)}} המועצה תייצג את עניינם של ילדים ונערים לפני הרשות המקומית ותפעל להעברת בקשותיהם לגורמים הנוגעים בדבר ברשויות מקומיות או ברשויות המדינה, למעקב אחר קבלת תשובות לבקשות, להופעה לפני אותם גורמים ולהעברת התשובות למבקשים.

{{ח:סעיף|7|סדרי עבודת המועצה}}
{{ח:תת|(א)}} המועצה תתכנס אחת לחודש, לפחות.
{{ח:תת|(ב)}} מנהל יחידת הנוער ייפגש עם המועצה אחת לחודשיים, לפחות.
{{ח:תת|(ג)}} השר רשאי, באישור ועדת החינוך התרבות והספורט של הכנסת, לקבוע הוראות לעניין סדרי עבודתן של מועצות.

{{ח:סעיף|8|נהלים בדבר בחירת המועצה ודרכי עבודתה}}
{{ח:ת}} מנהל יחידת נוער יסדיר בנהלים שיפרסם באתר האינטרנט של רשות החינוך המקומית עניינים כמפורט להלן, ככל שלא נקבעו לפי חוק זה: סדרי בחירתה של המועצה, פרסום שמות חבריה, מועדי כינוסה ומקום כינוסה, סדרי הכינוס של המועצה וארגון פעילותה.

{{ח:סעיף|9|תקציב}}
{{ח:תת|(א)}} תקציב שנתי להשתתפות חלקית של משרד החינוך בעלות השכר של מנהלי יחידות הנוער ברשויות המקומיות, ייקבע בתחום פעולה נפרד, בסעיף תקציב משרד החינוך בחוק התקציב השנתי; בסעיף זה, ”תחום פעולה“ ו”סעיף תקציב“ – כהגדרתם בחוק תקציב שנתי, כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}}.
{{ח:תת|(ב)}} השתתפות משרד החינוך בעלות השכר של מנהל יחידת נוער כאמור בסעיף קטן (א) תהיה חלקית, על פי מצבה החברתי והכלכלי של הרשות המקומית, כפי שקבע השר, בצו.
{{ח:תת}} {{ח:הערה|פורסם {{ח:חיצוני|צו הרשויות המקומיות (מנהל יחידת הנוער ומועצת תלמידים ונוער) (שיעור ההשתתפות של משרד החינוך בעלות שכר של מנהל יחידת נוער)|צו הרשויות המקומיות (מנהל יחידת הנוער ומועצת תלמידים ונוער) (שיעור ההשתתפות של משרד החינוך בעלות שכר של מנהל יחידת נוער), התשע״ב–2011}}.}}

{{ח:סעיף|10|ביצוע ותקנות}}
{{ח:ת}} השר ממונה על ביצועו של חוק זה והוא רשאי, באישור ועדת החינוך התרבות והספורט של הכנסת, להתקין תקנות בכל עניין הנוגע לביצועו.

{{ח:סעיף|11||תיקון: תשע״ח}}
{{ח:ת}} {{ח:הערה|(בוטל).}}

{{ח:סעיף|12|}}
{{ח:ת}} {{ח:הערה|הנוסח שולב {{ח:חיצוני|חוק הרשויות המקומיות (ייעוד כספי הקצבות והגנת נכסים למטרות חינוך)|בחוק הרשויות המקומיות (ייעוד כספי הקצבות והגנת נכסים למטרות חינוך), התש״ס–2000}}.}}

{{ח:סעיף|13|תחילה, תחולה והוראות מעבר|תיקון: תשע״ח}}
{{ח:תת|(א)}} תחילתו של חוק זה שלושה חודשים מיום פרסומו (להלן – יום התחילה).
{{ח:תת|(ב)}} הוראות {{ח:פנימי|סעיף 9|סעיף 9}} יחולו על רשויות חינוך מקומיות שמכהן בהן מנהל יחידת נוער שמונה לפי הוראות {{ח:פנימי|סעיף 2|סעיף 2}} ומתקיימות בו הוראות {{ח:פנימי|סעיף 3|סעיפים 3}} {{ח:פנימי|סעיף 4|ו־4}}, או שרואים אותו כמי שמונה לפי {{ח:פנימי|סעיף 2|סעיף 2}}, כאמור בסעיף קטן (ה), ומתקיימות בו הוראות {{ח:פנימי|סעיף 3|סעיף 3}}.
{{ח:תת|(ג)}} מונה או כיהן מנהל יחידת נוער ברשות חינוך מקומית כאמור בסעיף קטן (ב), יחולו מיום מינויו או מיום התחילה, לפי העניין, הוראות {{ח:פנימי|סעיף 5|סעיפים 5 עד 8}}, לגבי אותה רשות חינוך מקומית.
{{ח:תת|(ד)}} בתוך שלוש שנים מיום התחילה, ימונה בכל רשות חינוך מקומית מנהל יחידת נוער לפי הוראות חוק זה.
{{ח:תת|(ה)}} מי שכיהן כמנהל יחידת נוער ברשות חינוך מקומית ערב יום התחילה, יראו אותו כמנהל יחידת נוער שמונה לפי {{ח:פנימי|סעיף 2|סעיף 2}}, ובלבד שבתום שלוש שנים מיום התחילה יתקיימו בו הוראות {{ח:פנימי|סעיף 3|סעיפים 3}} {{ח:פנימי|סעיף 4|ו־4}}.
{{ח:תת|(ו)}} מי שכיהן כמנהל יחידת נוער ברשות חינוך מקומית שבתחומה יש פחות מ־1,000 ילדים ונערים ערב פרסומו של {{ח:חיצוני|https://fs.knesset.gov.il/20/law/20_lsr_491912.pdf|חוק הרשויות המקומיות (מנהל יחידת נוער ומועצת תלמידים ונוער) (תיקון), התשע״ח–2018}}, יראו אותו כמנהל יחידת נוער שמונה לפי {{ח:פנימי|סעיף 2|סעיף 2}}, ובלבד שבתום שלוש שנים מיום פרסומו של החוק האמור יתקיימו בו הוראות {{ח:פנימי|סעיף 3|סעיפים 3}} {{ח:פנימי|סעיף 4|ו־4}}.

{{ח:חתימות|התקבל בכנסת ביום כ״ד באדר ב׳ התשע״א (30 במרס 2011).}}
* '''בנימין נתניהו'''
ראש הממשלה
* '''גדעון סער'''
שר החינוך
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]